**Készpénz forgalom havi maximális összege**

**Ugyanazon partnerek** között, **ugyanazon ügylet** tekintetében **maximálisan havonta bruttó** (áfával növelt) **1,5 millió Ft** értékben fordulható elő **készpénz** mozgás.

Mindegy hogy eladó vagy vevő az adott vállalkozás. A szabályt mindenképpen figyelni kell:

* Egy hónapon belül
* ugyanazon partnerrel szemben
* ugyanazon szerződéses ügyletre
* 1,5 millió forint feletti
* készpénz forgalma nem lehet.

A szerződéses ügylet lehet szóbeli vagy írásbeli. Egy szerződéses ügyletnek minősül az is, amelyről ésszerűen látható, hogy csak az összeghatár miatt szedték külön-külön szerződésekre.

A fenti előírás megsértése esetén **a készpénzszolgáltatásnak az 1,5 millió forintot meghaladó része után 20% mértékű mulasztási bírságot** szabhat ki az adóhatóság. A mulasztási bírság a készpénz kifizetőre és a készpénz befogadójára egyidejűleg alkalmazható.

**A jogszabály szövege:**

***[Art. 38.§ (3a)-(3b) ]*** „Pénzforgalmi számla nyitására kötelezett adózó adóköteles tevékenysége keretében más, pénzforgalmi számla nyitására kötelezett adózónak a vele vagy más jogalannyal kötött szerződés alapján, az abban meghatározott szolgáltatás vagy termékértékesítés - általános forgalmi adó felszámítása esetén az általános forgalmi adóval növelt - ellenértékeként, **szerződésenként egy naptári hónapban legfeljebb 1,5 millió forint összegben teljesíthet készpénzszolgáltatást**.

Az ugyanazon felek között kötött szerződések alapján kifizetett készpénzt egy szerződés alapján teljesített készpénzszolgáltatásnak kell tekinteni, ha kétséget kizáróan megállapítható, hogy a felek közötti jogügylet nem rendeltetésszerű joggyakorlás miatt került több szerződésben meghatározásra.”